เอกสารแนบ 5 หน้า 1

รายงานคณะกรรมการตรวจสอบ

คณะกรรมการตรวจสอบแต่งตั้งโดยคณะกรรมการบริษัทจำนวน 3 คน ประกอบด้วยกรรมการอิสระ
ซึ่งเป็นผู้ทรงคุณวุฒิ และมีประสบการณ์ด้านการบริหาร บัญชีการเงิน และการตรวจสอบ
โดยมีรายนามคณะกรรมการในปี 2558 ดังนี้

1. นายธนาชัย ธีรพัฒนวงศ์ ประธานกรรมการตรวจสอบ

2. นายนิวัตน์ แจ้งอริยวงศ์ กรรมการตรวจสอบ

3. ดร. เวทางค์ พ่วงทรัพย์ กรรมการตรวจสอบ

นาง รัมณีย์ ชาญวิทยาพงศ์ ทำหน้าที่เลขานุการ

ในปี 2558 คณะกรรมการตรวจสอบได้มีการประชุมรวม 5 ครั้ง
โดยมีการประชุมร่วมกับผู้สอบบัญชีโดยไม่มีผู้บริหารเข้าร่วมประชุมด้วย 1 ครั้ง
กรรมการทุกท่านเข้าร่วมประชุมทุกครั้ง
คณะกรรมการตรวจสอบได้ปฏิบัติหน้าที่และแสดงความเห็นอย่างเป็นอิสระ ตามขอบเขตอำนาจ หน้าที่
และความรับผิดชอบที่ได้รับมอบหมายจากคณะกรรมการบริษัท
และได้รายงานผลการประชุมคณะกรรมการตรวจสอบต่อที่ประชุมคณะกรรมการบริษัทเพื่อทราบทุกครั้ง
ผลการปฏิบัติงานในปี 2558 มีดังนี้

1. สอบทานรายงานทางการเงิน พิจารณาสอบทานงบการเงินรายไตรมาสและประจำปี 2558
ของบริษัท งบการเงินรวมของบริษัทและบริษัทย่อย ร่วมกับผู้สอบบัญชีและฝ่ายบริหาร
และได้ประชุมร่วมกับผู้สอบบัญชีโดยไม่มีฝ่ายบริหารเข้าร่วมประชุม 1 ครั้ง
เพื่อให้ความมั่นใจว่าผู้สอบบัญชีมีความเป็นอิสระในการปฏิบัติงาน
โดยมีการหารือถึงข้อมูลที่มีสาระสำคัญในการจัดทำงบการเงินและการเปิดเผยข้อมูลที่เป็นไปตามมาตรฐานและเป็นประโยชน์ต่อผู้ถือหุ้นและนักลงทุนทั่วไป
และเพื่อให้การจัดทำงบการเงินของบริษัทมีความถูกต้องครบถ้วนตามที่ควรในสาระสำคัญตามมาตรฐานการบัญชีที่รับรองทั่วไป
มีการเปิดเผยข้อมูลอย่างเพียงพอ ครบถ้วน และเชื่อถือได้
สอดคล้องกับกฎหมายและประกาศที่เกี่ยวข้อง

2. สอบทานการกำกับดูแลกิจการที่ดี
มีการประเมินผลการปฏิบัติตามนโยบายการกำกับดูแลกิจการและจรรยาบรรณธุรกิจของบริษัทปีละ 1
ครั้ง อีกทั้งพิจารณาทบทวนนโยบายการต่อต้านการคอร์รัปชั่นและนำเสนอต่อคณะกรรมการบริษัท
เพื่อให้มั่นใจว่ากรรมการบริษัทและพนักงานได้ปฏิบัติตามหลักการที่กำหนดไว้อย่างเคร่งครัด
มีการเปิดเผยข้อมูลสารสนเทศและรายการที่เกี่ยวโยงกันตามประกาศของ ก.ล.ต.
และประกาศของตลาดหลักทรัพย์แห่งประเทศไทยอย่างถูกต้อง ครบถ้วน ทันเวลา
ตลอดจนเน้นการบริหารจัดการที่โปร่งใสและเป็นธรรมต่อทุกฝ่าย

3. สอบทานการบริหารความเสี่ยง พิจารณาทบทวนนโยบาย แผนงาน
และแนวทางการบริหารความเสี่ยงของบริษัท รวมทั้งประชุมร่วมกับฝ่ายบริหารเป็นประจำทุกไตรมาส
เพื่อให้งานตรวจสอบภายในและงานบริหารความเสี่ยงเป็นไปในทิศทางเดียวกัน
ซึ่งจะช่วยส่งเสริมประสิทธิภาพการปฏิบัติงานตรวจสอบภายในให้สอดคล้องกับการบริหารความเสี่ยงและเกิดประโยชน์สูงสุดแก่บริษัท

เอกสารแนบ 5 หน้า 2

4. สอบทานระบบการควบคุมภายใน
พิจารณาผลการประเมินความเพียงพอและเหมาะสมของระบบควบคุมภายใน
โดยพิจารณาจากผลจากการตอบคำถามในแบบประเมินความเพียงพอของระบบการควบคุมภายในที่
ก.ล.ต. กำหนด รายงานความเห็นของผู้สอบบัญชี รายงานผลการตรวจสอบโดยผู้ตรวจสอบภายใน
และรายงานผลการดำเนินงานโดยฝ่ายบริหาร เพื่อให้มั่นใจว่าการดำเนินงานของบริษัท
เป็นไปอย่างมีประสิทธิภาพ ประสิทธิผล และสามารถบรรลุเป้าหมายตามที่กำหนดไว้
ทั้งนี้คณะกรรมการตรวจสอบไม่เคยได้รับรายงานว่ามีข้อบกพร่องของการควบคุมภายในที่เป็นสาระสำคัญซึ่งมีผลกระทบต่องบการเงินของบริษัท

5. สอบทานการปฏิบัติงานตรวจสอบภายใน
สอบทานการปฏิบัติงานของผู้ตรวจสอบภายในตามแผนการตรวจสอบประจำปีที่ได้รับอนุมัติแล้ว
เพื่อให้มั่นใจว่าการดำเนินงานตรวจสอบภายในเป็นไปอย่างมีประสิทธิภาพและประสิทธิผล
โดยพิจารณาจากรายงานผลการตรวจสอบและความเห็นในเรื่องการควบคุมภายในที่จะช่วยป้องกันหรือลดความเสี่ยงที่อาจจะเกิดขึ้นได้

6. สอบทานและให้ความเห็นต่อการเข้าทำรายการที่เกี่ยวโยงกัน
สอบทานเรื่องการเข้าทำรายการที่เกี่ยวโยงกันหรือรายการที่อาจมีความขัดแย้งทางผลประโยชน์
โดยฝ่ายบริหารได้รายงานความเคลื่อนไหวของรายการต่างๆ
ต่อคณะกรรมการตรวจสอบเพื่อทราบทุกไตรมาส
เพื่อให้มั่นใจว่าการทำรายการดังกล่าวมีความสมเหตุสมผล เป็นประโยชน์สูงสุดต่อบริษัท
มีการเปิดเผยข้อมูลอย่างครบถ้วนและเป็นไปตามข้อกำหนดของกฎหมายและตลาดหลักทรัพย์
และสอดคล้องตามนโยบายการกำกับดูแลกิจการที่ดีอย่างเคร่งครัด

7. สอบทานนโยบายการต่อต้านการคอร์รัปชั่น ในปี 2558
คณะกรรมการตรวจสอบได้รับมอบหมายจากคณะกรรมการบริษัทให้มีหน้าที่ในการพิจารณานโยบายการต่อต้านการคอร์รัปชั่น
และคณะกรรมการบริษัทได้อนุมัติให้ประกาศใช้เพื่อแสดงเจตนารมณ์และความมุ่งมั่นในการต่อต้านคอร์รัปชั่นในทุกรูปแบบ

8. ประเมินผลการปฏิบัติงานของกรรมการตรวจสอบ
มีการประเมินผลการปฏิบัติงานแบบรายคณะและรายบุคคลโดยแบบประเมินที่จัดทำขึ้นตามแนวทางของ
ตลท. และรายงานผลการประเมินต่อคณะกรรมการบริษัท จากผลการประเมินในปี 2558
คณะกรรมการตรวจสอบมีความเห็นว่า องค์ประกอบ คุณสมบัติ
และการปฏิบัติหน้าที่ตามขอบเขตอำนาจหน้าที่และความรับผิดชอบของคณะกรรมการตรวจสอบยังสอดคล้องกับกฎบัตรคณะกรรมการตรวจสอบ
และแนวทางของตลาดหลักทรัพย์แห่งประเทศไทย

9. แต่งตั้งผู้ตรวจสอบภายในประจำปี 2559 คณะกรรมการตรวจสอบได้พิจารณาคุณสมบัติของบริษัท
ปรมา คอนซัลแต้นท์ จำกัด แล้วเห็นว่า
มีความเป็นอิสระและมีประสบการณ์เหมาะสมเพียงพอกับการปฏิบัติหน้าที่ ผู้ตรวจสอบภายในของบริษัท
จึงเห็นชอบในการแต่งตั้ง นางสาวสนิสา ณิชาชินโชติ หัวหน้างานตรวจสอบภายใน ในนามบริษัท
ปรมา คอนซัลแต้นท์ จำกัด เป็นผู้ตรวจสอบภายในของบริษัทและบริษัทย่อยประจำปี 2559
และได้รายงานต่อที่ประชุมคณะกรรมการบริษัทเพื่อรับทราบ

เอกสารแนบ 5 หน้า 3

10. เสนอแต่งตั้งผู้สอบบัญชีประจำปี 2559
คณะกรรมการตรวจสอบได้พิจารณาการปฏิบัติงานของผู้สอบบัญชีจาก บริษัท กรินทร์ ออดิท จำกัด
แล้วมีความเห็นว่าเป็นผู้มีความเป็นอิสระ มีความเชี่ยวชาญในวิชาชีพ มีประสบการณ์ที่เหมาะสม
ปฏิบัติงานได้ผลเป็นอย่างดี และเป็นผู้สอบบัญชีที่ได้รับอนุมัติจาก ก.ล.ต. จึงเห็นควรให้นายเจษฎา
หังสพฤกษ์ ผู้สอบบัญชีรับอนุญาต เลขที่ 3759 และ/หรือ นางสาวกรรณิการ์ วิภาณุรัตน์
ผู้สอบบัญชีรับอนุญาต เลขที่ 7305 และ/หรือ นายจิโรจ ศิริโรโรจน์ ผู้สอบบัญชีรับอนุญาต เลขที่
5113 และ/หรือ นางสาวนงลักษณ์ พัฒนบัณฑิต ผู้สอบบัญชีรับอนุญาต เลขที่ 4713
เป็นผู้สอบบัญชีของบริษัทฯ และนายมงคล เหล่าวรพงศ์ ผู้สอบบัญชีรับอนุญาต เลขที่ 4722 และ/หรือ
นางสาวอัญชสา สุวรรณธีรวงศ์ ผู้สอบบัญชีรับอนุญาต เลขที่ 46526 เป็นผู้สอบบัญชีของบริษัทย่อย
ในนามของบริษัท กรินทร์ ออดิท จำกัด และเสนอค่าสอบบัญชี 1,260,000 บาท
(ไม่รวมค่าใช้จ่ายที่เกี่ยวข้องอื่นๆ)
และนำเสนอคณะกรรมการบริษัทเพื่อพิจารณาและขออนุมัติที่ประชุมผู้ถือหุ้นต่อไป

  []

( นายธนาชัย ธีรพัฒนวงศ์ )

ประธานกรรมการตรวจสอบ

เอกสารแนบ 5 หน้า 4

การกระจายตัวการถือหุ้นของผู้ถือหุ้น ณ วันที่ 30 ธันวาคม 2558

+-------------------------+---------+----------+----------+----------+
| จำนวนหุ้นที่ถือครอง          | จำน     |          | จำนวนหุ้น  |          |
|                         | วนผู้ถือหุ้น |          |          |          |
+-------------------------+---------+----------+----------+----------+
|                         | จำน     | สัด       | จำนวนหุ้น  | สัดส่วนจำ  |
|                         | วนผู้ถือหุ้น | ส่วนผู้ถือหุ้น |          | นวนหุ้น(%) |
|                         |         |          |          |          |
|                         |         | (%)      |          |          |
+-------------------------+---------+----------+----------+----------+
| 1-999                   | 417     | 9.87     | 81,466   | 0.003    |
+-------------------------+---------+----------+----------+----------+
| 1,000 – 10,000          | 1,026   | 24.30    | 5        | 0.204    |
|                         |         |          | ,682,032 |          |
+-------------------------+---------+----------+----------+----------+
| 10,001 – 100,000        | 1,843   | 43.64    | 83       | 2.997    |
|                         |         |          | ,317,402 |          |
+-------------------------+---------+----------+----------+----------+
| 100,001 – น้อยกว่า 5%     | 933     | 22.09    | 856      | 30.796   |
|                         |         |          | ,131,200 |          |
+-------------------------+---------+----------+----------+----------+
| 5%                      | 4       | 0.10     | 1,834    | 66.000   |
| ข                       |         |          | ,787,900 |          |
| ึ้นไปของจำนวนหุ้นที่จำหน่ายแล้ว |         |          |          |          |
+-------------------------+---------+----------+----------+----------+
| รวม                     | 4,223   | 100.00   | 2,780    | 100.000  |
|                         |         |          | ,000,000 |          |
+-------------------------+---------+----------+----------+----------+